લંડનઃ ભારતીય બેન્કો સાથે ૯૦૦૦ કરોડ રૂપિયાની આર્થિક ગોબાચારી આચરવાનો સામનો કરી રહેલા વિજય માલ્યા સામે કાનૂની સકંજો મજબૂત બન્યો છે. અબજો રૂપિયાની લોન લઇને નાણાં પરત કરવામાં ઠાગાઠૈયા કરી રહેલા માલ્યા પાસેથી વસુલાતની માગ કરી રહેલી ૧૩ ભારતીય બેન્કોની તરફેણમાં બ્રિટિશ હાઇ કોર્ટે ચુકાદો આપ્યો છે. હાઇ કોર્ટે તેના એન્ફોર્સમેન્ટ અધિકારીને વિજય માલ્યાની લંડન નજીકની હર્ટફોર્ડશાયરમાં આવેલી સંપત્તિમાં પ્રવેશવાની પરવાનગી આપી દીધી છે. બ્રિટનમાં માલ્યા સામે કાનૂની જંગ છેડનાર ભારતના એન્ફોર્સમેન્ટ ડિરેક્ટોરેટ (ઇડી)ના વરિષ્ઠ અધિકારીઓએ પણ કોર્ટના આ આદેશને આવકાર્યો છે.